**ფოტოკონკურსი**

კონკურსი ცხადდება სამ თემაზე:

* **ქალაქი და ადამიანები**
* **ევროპისკენ**
* **თანამედროვე არქიტექტურა და კულტურული მემკვიდრეობა**

კონკურსის პირობების თანახმად თითოეული მონაწილე თავისუფალია ცალკეული თემის ფოკუსის გადაწყვეტაში, თუმცა კონკურსის ორგანიზატორები მიესალმებიან ორიგინალურ მიდგომებსა და განსხვავებულ ხედვებს სტუდენტების მხრიდან ისეთ აქტუალურ თემებზე, როგორიცაა, მაგალითად:**ქალაქების განვითარების პოლიტიკა, საქართველოს ევროპული პერსპექტივა, თანამედროვე არქიტექტურა და კულტურული მემკვიდრეობა.**

**თითოეულ ნომინაციაში გამოვლინდება თითო გამარჯვებული.**

* **გამარჯვებულებს თანაბრად დაუფინანსდებათ 1000 ლარით სწავლის ღირებულება ან/და გადაეცემათ 1000 ლარი.**
* **საკონკურსო ნამუშევრებიდან ერთ გამარჯვებულს გამოავლენს კონკურსის ორგანიზატორი, კომპანია „ანაგი“, რომელიც თავის რჩეულს გადასცემს პრიზს, საგზურს ერთ-ერთ ყველაზე ძველ არქიტექტურულ ქალაქ რომში.**
* **გარდა ამისა, facebook like-ბის მიხედვით შეირჩევა 20 ფოტო, რომელთა გამოფენა-გაყიდვა გაიმართება პროექტის დახურვისას. გამოფენა-გაყიდვაზე გამოტანილი ფოტოების ავტორები დაჯილდოვდებიან ფასიანი საჩუქრებით. facebook Like-ები გადამოწმდება ყველა ფოტოზე. არ შეირჩევა ის ფოტოები, რომელსაც ექნება საეჭვო გზით მოპოვებული Like-ები.**

**კონკურსში მონაწილეობის უფლება და წესები:**

კონკურსში მონაწილეობა შეუძლია საქართველოში მოქმედ ყველა უმაღლესი სასწავლებლის სტუდენტს და ნებისმიერ დაინტერესებულ პირს.

ერთ ნომინაციაზე, ერთი მონაწილისგან დასაშვებია მხოლოდ ერთი ფოტოს წარმოდგენა. კონკურსში მიიღება მობილური ტელეფონით გადაღებული ფოტოებიც.

საკონკურსო ფოტომასალები მიიღება ელექტრონულად. შემდეგ ელ. ფოსტაზე: photokonkursi.anagi@gmail.com;

საკონკურსოდ გამოგზავნილ ფოტოს თან უნდა ახლდეს მოკლე აღწერა. საკონკურსო ფოტოსთან ერთად კონკურსანტმა უნდა წარმოადგინოს თავისი სახელი, გვარი: ასაკი: საკონტაქტო ტელეფონი: სასწავლო უნივერსიტეტი/ პროფესია. წინააღმდეგ შემთხვევაში ფოტო კონკურსზე არ დაიშვება [კონკურსანტის პირადი ინფორმაცია, გამოყენებული იქნება მხოლოდ მოცემულ ფოტოონკურსში დასაკონტაქტებლად].

პლაგიატის ან დამუშავებული ფოტოს (ფოტოზე ზედმეტი დეტალების მოშორება, დამატება) აღმოჩენის შემთხვევაში, კონკურსის ორგანიზატორები იტოვებენ უფლებას, კონკურსანტი მოხსნან კონკურსიდან. დასაშვებია ფერის შეცვლა, ფოტოების მსუბუქი კორექტირება.

ყველა საკონკურსო ფოტო კვირაში ერთხელ აიტვირთება და გამოქვეყნდება ვებგვერდებზე – netgazeti.ge; ფოტოების გავრცელება მოხდება ასევე „ნეტგაზეთის“ ფეისბუქგვერდის საშუალებით:

გამარჯვებულს შეარჩევს 7-კაციანი სპეციალური ჟიური, რომელიც პროფესიონალი ფოტოგრაფებისგან და საჯარო პირებისგან იქნება დაკომპლექტებული.

მასალები შეფასდება კონკურსის კონცეფციასთან თანხვედრით, ხარისხით და შემოქმედებითი უნარით.

კონკურსში გამარჯვებულ ფოტოებზე საავტორო უფლება უნარჩუნდება ავტორს. თუმცა, ერთი წლის განმავლობაში ფოტოების ექსკლუზიურად გამოყენების უფლება ეკუთვნის პროექტის შემსრულებელ და დამკვეთ კომპანიებს. ფოტოები გამოყენებული იქნება შემსრულებლის ან/და დაკვეთის შეხედულებისამებრ. მაგ. განთავსდება ვებგვერდებზე, პოსტერებზე და სხვა პროდუქტებში.

**კონკურსში მონაწილეობის მიღება უფასოა. კონკურსი დაიწყება 2016 წლის 20 აპრილს და საკონკურსო ფოტოების მიღება დასრულდება 2016 წლის 5 ივნისს.**

**გამარჯვებულის ვინაობა 2016 წლის 15 ივლისამდე გამოვლინდება.**

გამარჯვებულების ვინაობა გამოცხადდება პროექტის დახურვაზე.

პროექტის დახურვის ღონისძიებაზე მოწვეული იქნება კონკურსის ყველა მონაწილე. დახურვის ცერემონიალზე მოწვეულ სტუმრებს შორის იქნებიან დიპლომატიური კოპრუსის წარმომადგენლები, დაინტერესებული პირები საჯარო, კერძო და სამოქალაქო სექტორიდან.

პროექტის იდეა ეკუთვნის ,,ნეტგაზეთის’’ და გაზეთ ,,ბათუმელების’’ მარკეტინგის სამსახურს.

პროექტის მხარდამჭერია კომპანია „ანაგი“, რომელიც 27 წელია საქართველოს სამშენებლო ბაზარზე მუშაობს და ამ ხნის მანძილზე არა ერთი სოციალური და საგანმანათლებლო პროექტის მხარდამჭერია. წელს კომპანიის სოციალური პოლიტიკის მთავარი აქცენტი ახალგაზრდების განათლების ხელშეწყობაა.

კონკურსის ყველა მონაწილეს წარმატებას გისურვებთ!

**დამატებითი ინფორმაციისათვის დაგვიკავშირდით:**

 **მობ.: 599 00 07 07;**

 **599 29 93 13;**

 **555 26 72 62**